Shuhrat Teshayev

Shuhrat Jo‘raqulovich Teshayev — 1969-yil 7-avgustda Buxoro viloyatining G‘ijduvon tumanida tugʼilgan. Olim-agronom, qishloq xo‘jaligi fanlari doktori, professor. 1993-yil Toshkent agrar universitetini tugatgan, Ma’lumoti bo‘yicha mutaxassisligi: Olim-agronom.

 Faoliyati 
1993–1996-yillarda O‘zbekiston paxtachilik ilmiy-tadqiqot instituti aspiranti;

1996–1997-yillarda O‘zbekiston paxtachilik ilmiy-tadqiqot instituti defoliatsiya va o‘sishni sozlovchi moddalar bo‘limi kichik ilmiy xodimi;

1997–1999-yillarda O‘zbekiston paxtachilik ilmiy-tadqiqot instituti ilmiy kotibi;

1999–2002-yillarda O‘zbekiston paxtachilik ilmiy-tadqiqot instituti Bosh rahbarining birinchi o‘rinbosari;

2002–2003-yillarda O‘zbekiston paxtachilik ilmiy-tadqiqot instituti Defoliatsiya va o‘sishni sozlovchi moddalar bo‘limining katta ilmiy xodimi;

2003–2006-yillarda O‘zbekiston paxtachilik ilmiy-tadqiqot instituti O‘simliklar fiziologiyasi bo‘limi rahbari;

2006–2010-yillarda O‘zbekiston paxtachilik ilmiy-tadqiqot instituti bosh rahbarining ilmiy ishlar bo‘yicha o‘rinbosari;

2010–2012-yillarda “Paxta” ilmiy-ishlab chiqarish birlashmasining bosh direktori;

2012–2014-yillarda O‘zbekiston Respublikasi Qishloq va suv xo‘jaligi vazirining agrotexnologiya bo‘yicha birinchi o‘rinbosari;

2014–2016-yillarda O‘zbekiston Respublikasi Qishloq va suv xo‘jaligi vaziri;

2016–2018-yillarda qishloq va suv xo‘jaligi vaziri o‘rinbosari, Qishloq xo‘jaligi ilmiy-ishlab chiqarish markazi bosh direktori;

2018–2019-yillarda Farg‘ona viloyati hokimiyatida qishloq va suv xo‘jaligi masalalari bo‘yicha o‘rinbosar sifatida xizmat qilgan.

2019-yil 26-fevraldan 2022-yil sentyabrigacha O‘zbekiston qishloq xo‘jaligi vazirining birinchi o‘rinbosari sifatida ishladi.

2022-yil 5-sentyabrda Oʻzbekiston Respublikasi Prezidentining tanqidlaridan keyin Shuhrat Teshayev faoliyatidagi kamchiliklari va boshqa ishga o‘tishi munosabati bilan lavozimidan ozod etildi. Lekin yangi ish joyi haqida ma’lumot berilmagan.

2021-yil 25-avgustda Oʻzbekiston Prezdenti Shuhrat Teshayevga „O‘zbekiston Respublikasida xizmat ko‘rsatgan qishloq xo‘jaligi xodimi“ faxriy unvoni bilan mukofotladi

 Manbalar